**Siobhán agus Róisín**

**Éist le Siobhán agus Róisín. Cuir tick** **leis na rudaí a itheann/ólann siad agus X leis na rudaí nach n-itheann/n-ólann siad.**

|  |  |  |
| --- | --- | --- |
| Cineál bia/dí | Siobhán | Róisín |
| ceapaire |  |  |
| arán |  |  |
| torthaí |  |  |
| glasraí |  |  |
| prátaí |  |  |
| rís |  |  |
| tae |  |  |
| caife |  |  |
| uisce |  |  |
| uisce beatha |  |  |
| feoil |  |  |
| im |  |  |

**Treoracha don mhúinteoir**

**Siobhán agus Róisín Éisteacht Éisteacht**

**Le múineadh**

A rá cad iad na cineálacha bia agus deochanna a itheann agus a ólann tú agus ceist a chur ar dhuine cad iad na cineálacha bia agus dí a itheann agus a ólann sé.

**Moltaí**

1. Tabhair cóip den bhileog **Siobhán agus Róisín** do na foghlaimeoirí agus léigh na treoracha ag barr na bileoige leo lena chinntiú go dtuigeann siad cad é go díreach atá le déanamh acu.

* Cuir an comhrá ar siúl ar a laghad dhá uair dóibh.
* Roinn an rang i mbeirteanna, A agus B. Caithfidh Duine A liosta a dhéanamh de na rudaí a itheann/ólann Siobhán agus caithfidh Duine B liosta a dhéanamh de na rudaí a itheann/ólann Róisín. Iarr ar roinnt foghlaimeoirí an liosta a léamh amach. Mar shampla:

A: Itheann Siobhán torthaí, rís...agus araile.

B: Itheann Róisín arán, prátaí...agus araile.

* Ansin caithfidh Duine A a rá cad iad na rudaí nach n-itheann/n-ólann Siobhán agus Duine B a rá cad iad na rudaí nach n-itheann/n-ólann Róisín.
* Ansin, iarr ar roinnt foghlaimeoirí an liosta a léamh amach.

Moltar an ghníomhaíocht seo a nascadh leis an mbileog **Ag ordú (Labhairt).**

**Script**

**Siobhán:** Tá ocras orm ach níl ceapaire uaim. Ní ithim arán na laethanta seo; tá mé ar *diet*, tá fhios agat féin, a Róisín.

**Róisín:** Ó, inseoidh mé seo duit a Shiobhán, is breá liomsa arán! Ithim arán tóstáilte don bhricfeasta, ceapaire don lón agus arán arís le mo dhinnéar!

**Siobhán:** Ó!!! Bhuel, is breá liomsa torthaí. Ithim torthaí cúpla uair gach lá.

**Róisín:** Ní ithim féin torthaí. Is fuath liom iad. Glasraí, sin rud eile. Is breá liom glasraí agus prátaí le mo dhinnéar.

**Siobhán:** Ní ithim prátaí… Is maith liom rís uaireanta ceart go leor! Ní ithim feoil agus ní ithim im!

**Róisín:** Agus an ólann tú alcól ar an *diet* seo?

**Siobhán:** Ní ólaim. Is breá liom cupán tae ar maidin agus ag am lóin agus seacht ngloine uisce sa lá.

**Róisín:** Is maith liom tae ceart go leor, agus caife, ach uisce - is fuath liom é! Ní ólaim riamh é! Is breá liomsa uisce beatha!!!

**Siobhán:** Mmm *(le drochmheas ina glór).* Tuigim!